Yfir 600 bátar hafa nú verið skráðir til strandveiða og eru heldur fleiri farnir til veiða en á sama tíma í fyrra. Mikil hækkun hefur orðið á fiskverði á þessari vertíð og til dæmis er verð fyrir slægðan ufsa um 100 prósent hærra en í fyrrasumar.
Nú þegar fjórða vika strandveiða er að hefjast hafa 547 bátar landað afla, sem er tuttugu og tveimur bátum fleira en á sama tíma í fyrra. Heildaraflinn er þó heldur minni því tíðarfarið hefur ekki verið upp á það besta. Veiðidagar hafa fallið niður þess vegna og landanir talsvert færri.
En það fiskast misvel eftir svæðum og þar sem best lætur hafa fallið löndunarmet.
Mun hærra verð fæst fyrir aflann nú en í fyrra, en eins og fram hefur komið hefur fiskveð almennt hækkað mikið. Þannig hefur verð fyrir óslægðan þorsk á strandvieðum hækkað um 44% milli ára og ufsaverð er nærri hundrað prósent hærra en í fyrra.
Mikil verðhækkun er fyrir afla á strandveiðum og ufsaverð hefur hækkað um nærri hundrað prósent milli ára. Tæplega 550 bátar hafa landað afla það sem af er vertíðinni.